Pentik
Pentik Oy on vuonna 1971 perustettu suomalainen Anu Pentikin perustama keramiikka- ja sisustustavara-alan perheyritys. Posiolla sijaitseva tehdas on maailman pohjoisin ja myös Suomen ainoa keramiikkatehdas. Yrityksellä on yli 90 myymälää Suomessa, Ruotsissa, Venäjällä ja Tšekissä.
Jenkki
Jenkki oli ensimmäinen purukumi, josta tuli Suomessa kaupallinen menestys. 1950-luvulla, jolloin amerikkalainen pop-kulttuuri rantautui nuorison keskuuteen, hetki oli otollinen trendituotteelle, kuten purukumille. Jenkki tuli markkinoille vuonna 1951 eli vuotta aikaisemmin kuin Coca-Cola saapui Suomeen . Jenkin kehitti Huhtamäki Oy Hellas, nykyinen Cloetta (ent. Leaf). Se sai nimensä yhdysvaltalaissotilaista, jotka olivat tehneet purukumin tunnetuksi Euroopassa toisen maailmansodan aikana . Mainosten tunnuslauseena oli ""Jenkki-purukumi venyy ja paukkuu"".